Häiriötilannekeskuksen toimintaa harjoitellaan Lemillä 23.5.

Harjoitukseen voi osallistua asiakkaan roolissa ilmoittautumalla etukäteen.

Mitä tapahtuu, jos myrsky katkaisee sähköt ja arki menee sekaisin? Tätä harjoitellaan Lemillä lauantaina 23.5.2026 klo 12–15, kun Lemin koulukeskuksessa järjestetään häiriötilannekeskusharjoitus.

Harjoituksessa kokeillaan, miten apua ja neuvontaa järjestetään asukkaille pitkän sähkökatkon aikana. Sähkökatko voi vaikuttaa myös vedenjakeluun, ja harjoituksessa asukkaita ohjataan koulukeskukselle hakemaan tietoa, ohjausta ja tukea.

-Tavoitteena on varmistaa, että eri tahot pystyvät toimimaan sujuvasti yhdessä ja tarjoamaan asukkaille tukea poikkeustilanteessa hyvinvointialueen, Lemin kunnan, Vapaaehtoisen pelastuspalvelun, seurakunnan ja eri järjestöjen yhteistyöllä, Etelä-Karjalan hyvinvointialueen erityisasiantuntija Kati Loisa kertoo.

Mahdollisuus osallistua harjoitukseen asiakkaan roolissa

Harjoitukseen tarvitaan myös osallistujia “asiakkaiksi”, jotta toimintaa voidaan testata mahdollisimman realistisesti.

Osallistujille tarjotaan kahvit.

Ilmoittaudu mukaan viimeistään 11.5.2026:
https://www.lyyti.fi/questions/c37ccb272f

Lisätiedot

Kati Loisa, Etelä-Karjalan hyvinvointialue, erityisasiantuntija
puh. 040 198 8849, kati.loisa@ekhva.fi

Tommy Vesterlund, Lemin kunta, tekninen johtaja
puh. 040 015 0651, tommy.vesterlund@lemi.fi (tavoitettavissa 3.5. jälkeen)